rejauldu/bengali-wikipedia huggingface dataset:
কৈকেয়ী (দেবনাগরী:कैकेयी) রাজা দশরথের অন্যতমা স্ত্রী এবং অযোধ্যার রাণী ছিলেন। কিন্তু তিনি মধ্যমা না কনিষ্ঠা রাণী ছিলেন তা নিয়ে বিতর্ক আছে। অযোধ্যাকাণ্ডে রাম বলেছেন কৈকেয়ী তাঁদের কনিষ্ঠামাতা (সর্গ ৫২, শ্লোক ৬১)।http://www.valmikiramayan.net/utf8/ayodhya/sarga52/ayodhya_52_frame.htm কিন্তু অরণ্যকাণ্ডে রাম লক্ষ্মণকে বলেন ন তে অম্বা মধ্যমা তাত গর্হিতব্যা কথঞ্চন। তাম এব ইক্ষ্বাকু নাথস্য ভরতস্য কথাম কুরু (সর্গ ১৬, শ্লোক ৩৭) যার অর্থ “বৎস, মধ্যমা মাতার নিন্দা কদাচ কোরো না, ইক্ষ্বাকু নাথ ভরতের কথা বল।”http://www.valmikiramayan.net/utf8/aranya/sarga16/aranya_16_frame.htm তিনি কেকয় দেশের রাজকুমারী ছিলেন এজন্য তাঁর নাম কৈকেয়ী। ইনি ভরতের মাতা ছিলেন।   বাল্যকাল ও যৌবন  কৈকেয়ী কেকয়রাজ অশ্বপতির কন্যা ছিলেন। অশ্বপতি পাখির ভাষা বোঝার বরপ্রাপ্ত হয়েছিলেন কিন্তু এর শর্ত ছিল তিনি কারো কাছে সেই ভাষার অর্থ বলতে পারবেন না বললে তাঁর মৃত্যু হবে। একদিন তিনি এবং তাঁর স্ত্রী বাগানে ভ্রমণ করছিলেন এমন সময় অশ্বপতি এক জোড়া রাজহাঁসের কথোপকথন শুনে মুগ্ধ হয়ে হেসে ফেলেন। রাণী এতে খুব কৌতূহলী হয়ে এর কারণ জিজ্ঞাসা করতে থাকেন যদিও তিনি জানতেন তা করলে রাজার মৃত্যু হবে। তখন রাজা বুঝতে পারলেন তাঁর স্ত্রীর তাঁর প্রতি ভালোবাসা নেই বললেই চলে। এজন্য তিনি তাঁকে নির্বাসিত করেন। মাতৃহীন কৈকেয়ী দাসী ও ধাত্রীমাতা মন্থরার কাছে বেড়ে ওঠেন। যুবতী বয়সে তাঁর স্বয়ম্বরে তিনি দশরথকে বরণ করেন।কৃত্তিবাসী রামায়ণ তিনি দশরথের সবচেয়ে প্রিয়া স্ত্রী ছিলেন।   কৈকেয়ীর সন্তান লাভ এবং রামের অভিষেকে বরপ্রার্থনা  দশরথ যে পুত্রকামেষ্ঠী যজ্ঞ করেন তাতে উৎপন্ন চরু খেয়ে কৈকেয়ী ভরতকে লাভ করেন। বিবাহের পর কৈকেয়ীর পিতৃগৃহের দাসী রূপে মন্থরা এসেছিল। রামের অভিষেকের খবরে সে হিংসাগ্রস্ত হয়ে কৈকেয়ীকেও হিংসাগ্রস্ত করার চেষ্টা করে। কিন্তু কৈকেয়ী বলেন রামে বা ভরতে বাহং বিশেষং নোপলক্ষ্যে। তস্মাৎ তুষ্টাস্মি যদ রাজা রামং রাজ্যেঽভিষেক্ষ্যতি।। যার অর্থ "আমি রাম বা ভরতে কোন প্রভেদ দেখি না, মহারাজ যে রামকে অভিষিক্ত করবেন তাতে আমি তুষ্ট।" (অযোধ্যাকাণ্ড সর্গ ৭, শ্লোক ৩৫) কিন্তু পরবর্তীতে মন্থরা তাঁকে প্ররোচিত করতে সমর্থ হয়। সে মনে করিয়ে দেয় একবার রাজা শম্বরাসুরের সাথে যুদ্ধে দারুণভাবে আহত হলে কৈকেয়ী তাঁকে সেবার মাধ্যমে সুস্থ‍্য করেছিলেন। তখন দশরথ তাঁকে একই সময়ে দুটি বর দিতে চেয়েছিলেন। কিন্তু কোন অভাব না থাকায় তিনি নেননি। সেই বর চাওয়ার সময় এসেছে। সে যেন প্রথম বরে ভরতকে সিংহাসনে বসায় এবং দ্বিতীয় বরে রামকে চৌদ্দ বছরের জন্য বনে পাঠায়। এদিকে দশরথ রামের অভিষেকের খবর কৈকেয়ীকে দিতে এসে শুনলেন তিনি ক্রুদ্ধ হয়ে ক্রোধভবনে গেছেন। তিনি সেখানে গিয়ে কৈকেয়ীর ক্রোধের কারণ জিজ্ঞাসা করলে কৈকেয়ী রাজাকে দেবাসুর যুদ্ধের কথা স্মরণ করতে বলেন তিনি বলেন তাঁর এখন বরপ্রাপ্তির সময় এসেছে। রাজাকে প্রতিজ্ঞা করিয়ে কৈকেয়ী এই বর চান যেন রামের বদলে ভরতের অভিষেক হয় ও রাম বনে যান। দশরথ অন্য বর দিতে চেলে তিনি আত্মহত্যা করতে চান।Speakingtree - Holding a brief for Kaikeyi রাম এই কথা জানার পর নির্দ্বিধায় পিতৃসত্য পালনে বনে যান; লক্ষ্মণ ও সীতা তাঁর অনুগমন করেন। দশরথ পুত্রশোকে প্রাণ হারান। ভরত মাতুলালয় থেকে এসে এই খবর জানতে পেরে কৈকেয়ীকে তীব্র ভাষায় ভর্ৎসনা করেন। শত্রুঘ্ন মন্থরাকে প্রহার করেন। কৈকেয়ী তাঁর ভুল বুঝতে পারেন এবং সবার সাথে তিনিও রামকে ফিরিয়ে আনতে যান। রামের অশ্বমেধ যজ্ঞের পর তাঁর মৃত্যু হয়।   তথ্যসূত্র   বিষয়শ্রেণী:রঘুবংশ বিষয়শ্রেণী:রামায়ণের চরিত্র বিষয়শ্রেণী:সূর্য রাজবংশ
থাম্ব| সমোষ্ণ বা সমান উষ্ণ প্রক্রিয়ায় একটি ব্যবস্থার তাপমাত্রার পরিবর্তন( ΔT ) সব সময় শুন্য থাকে। সাধারনত যখন একটি ব্যবস্থার পরিবর্তন খুব ধীরে হয় এবং ব্যবস্থা বা সিস্টেমটি বাহ্যিক উৎসের সাথে তাপ বিনিময় করে নিজের তাপমাত্রা সমন্বয় করতে পারে, তখন সমোষ্ণ প্রক্রিয়া ঘটে। অন্যদিকে একটি রুদ্ধতাপীয় প্রক্রিয়ায়  বাহিরের সাথে কোন তাপ বিনিময় হয় না অর্থাৎ (Q = 0)। অন্যভাবে বলা যায়, সমোষ্ণ প্রক্রিয়ায় ΔT = 0 এবং অভ্যন্তরীণ শক্তি  ΔU = 0 (শুধুমাত্র আদর্শ গ্যাসের জন্য) কিন্তু  Q ≠ 0, যেখানে রুদ্ধতাপীয় প্রক্রিয়ায়  ΔT ≠ 0 কিন্তু Q = 0।  সহজ ভাষায় সমোষ্ণ প্রক্রিয়া         যেখানে রুদ্ধতাপীয় প্রক্রিয়ায়      উদাহরণ  সমোষ্ণ প্রক্রিয়া, উচ্চ কাঠামোগত মেশিন থেকে জীবন্ত কোষ, তাপমাত্রা নিয়ন্ত্রণকারী যে কোন সিস্টেমেই ঘটতে পারে। তাপ ইঞ্জিন চক্রের কয়েকটা ধাপ সমোষ্ণ প্রক্রিয়ায় চলে, যেমন কার্নো ইঞ্জিন। রাসায়নিক বিক্রিয়ার তাপগতীয় বিশ্লেষণের সময় প্রথমে সমোষ্ণ প্রক্রিয়া কি ঘটবে তা বিশ্লেষণ করে তারপরে তাপের প্রভাব বিবেচনা করে। সমান চাপে দশা পরিবর্তন যেমন গলে যাওয়া বা বাষ্পে পরিনত হওয়া হল  সমোষ্ণ প্রক্রিয়া। প্রায়ই সমোষ্ণ প্রক্রিয়া ব্যবহার করা হয় এবং আরও জটিল, অ-সমোষ্ণ প্রক্রিয়া বিশ্লেষণের একটি সূচনা পয়েন্ট।  আদর্শ গ্যাসগুলির জন্য সমোষ্ণ প্রক্রিয়া বিশেষ ভাবে প্রযোজ্য। জুলের ২য় সুত্রানুসারে নির্দিষ্ট পরিমাণ আদর্শ গ্যাসের অভ্যন্তরীণ শক্তি শুধুমাত্র তাপমাত্রার উপর নির্ভর করে। সুতরাং সমোষ্ণ প্রক্রিয়ায় আদর্শ গ্যাসের অভ্যন্তরীণ শক্তি ধ্রুবক । ফলে আদর্শ গ্যাসে আন্তঃআণবিক শক্তি থাকে না। মনে রাখবেন, এটা শুধু আদর্শ গ্যাসের জন্য, তরল, কঠিন এনং বাস্তব গ্যাসের অভ্যন্তরীন শক্তি তাপ ও চাপের উপর নির্ভরশীল।  একটি গ্যাসের সমোষ্ণ সংকোচনে যে কাজ হয় তাতে গ্যাসের আয়তন হ্রাস পায়  এবং চাপ বাড়ে। ফলে অভ্যন্তরীণ শক্তি বৃদ্ধি পায় এবং তাপমাত্রা বাড়ে। ধ্রুব  তাপমাত্রা বজায় রাখতে সিস্টেমটিকে তাপ পরিবেশে ছেড়ে দিতে হবে। আদর্শ গ্যাসে অভ্যন্তরীণ শক্তি পরিবর্তন হয় না ফলে পরিবেশে প্রবেশ করা শক্তির পরিমাণ গ্যাসের কাজের সমান হবে। সমোষ্ণ প্রসারণে সিস্টেমে সরবরাহ করা শক্তি চারপাশে কাজ করে। উভয় ক্ষেত্রেই, উপযুক্ত সংযোগের সহায়তায় গ্যাসের আয়তনের পরিবর্তন কার্যকর যান্ত্রিক কাজ সম্পাদন করতে পারে। বিস্তারিত হিসাবের জন্য, কাজের হিসাব দেখুন।  রুদ্ধতাপীয় প্রক্রিয়ায়, ধারকের দেয়াল ভাল ভাবে অন্তরীত থাকার জন্য কোন তাপ বাহিরে যায় না বা ভিতরে আসে না,Q = 0। যদি কোনও কাজও না করা হয়, অর্থাৎ একটি মুক্ত সম্প্রসারণ, অভ্যন্তরীণ শক্তিতে কোনও পরিবর্তন হয় না। একটি আদর্শ গ্যাসের জন্য, এই অর্থে  এই প্রক্রিয়াটিও সমোষ্ণ। এতদনুসারে, একটি প্রক্রিয়া সমোষ্ণ হলে তাকে একক প্রক্রিয়া বলা যায় না।   ব্যুৎপত্তি  সমোষ্ণ বিশেষনটি গ্রিক শব্দ "ἴσος" (আইসোস) মানে সমান এবং "θέρμη" (থার্ম) মানে তাপ থেকে এসেছে।  আরও দেখুন  সমচাপ প্রক্রিয়া  সমআয়তন প্রক্রিয়া  রুদ্ধতাপীয় প্রক্রিয়া  তথ্যসূত্র  বিষয়শ্রেণী:তাপগতিবৈজ্ঞানিক প্রক্রিয়া বিষয়শ্রেণী:বায়ুমণ্ডলীয় তাপগতিবিজ্ঞান
শেনদুরজনা () ভারতের মহারাষ্ট্র রাজ্যের অমরাবতি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শেনদুরজনা শহরের জনসংখ্যা হল ২১,০৮১ জন। এর মধ্যে পুরুষ ৫২% এবং নারী ৪৮%। এই শহরের জনসংখ্যার ১২% হল ৬ বছর বা তার কম বয়সী।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে শেনদুরজনা এর সাক্ষরতার হার বেশি।   তথ্যসূত্র   বিষয়শ্রেণী:মহারাষ্ট্রের শহর
নন্দীবরম গুড়ুবাঞ্চেরি দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত এটি একটি পঞ্চায়েত শহর বা নগরপঞ্চায়েত৷ ২০০১ খ্রিস্টাব্দের জনগণনা অনুসারে এর জনসংখ্যা ছিলো ২৭,৩৮৬ জন৷ বর্তমানে শহরটিতে রয়েছে ১৮ টি ওয়ার্ড৷https://www.census2011.co.in/data/town/803361-nandivaram--guduvancheri-tamil-nadu.html  জনসংখ্যার উপাত্ত  ২০১১ খ্রিটাব্দে ভারতের জনগণনা অনুযায়ী নন্দীবরম গুড়ুবাঞ্চেরির মোট জনসংখ্যা ৪৪,০৯৮ জন, যেখানে ২২,২৬৪ জন পুরু ও ২১,৮৩৪ জন নারী৷ অর্থাৎ প্রতিহাজার পুরুষে ৯৮১ জন নারীর বাস৷ মোট পরিবার সংখ্যা ১১,২৫২ টি৷ ছয় বছর অনূর্ধ্ব শিশু সংখ্যা ৪,৪৯৪, যা মোট জনসংখ্যার ১০.১৯ শতাংশ৷ নন্দীবরম গুড়ুবাঞ্চেরির মোট সাক্ষরতার হার ৯১.১৩ শতাংশ, যেখানে পুরুষ সাক্ষরতার হার ৯৪.৮৫ শতাংশ ও নারী সাক্ষরতার হার ৮৭.৩৭ শতাংশ৷  উপাসনালয়  নন্দীশ্বর মন্দিহ  পুদুপালয়তু আম্মা মন্দির  তিরুবীড়ি আম্মা মন্দির  শ্রীরামভক্ত মঙ্গল অঞ্জনেয় মন্দির  আঙ্গল পরমেশ্বরী মন্দির  বিল্বাতু বিনায়ক মন্দির  দ্রৌপদী আম্মা মন্দির  নন্দীবিনায়ক মন্দির  কল্পক বিনায়ক মন্দির  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:কাঞ্চীপুরম জেলার শহর ও নগর
বল্লভভাই পটেল বিশ্ববিদ্যালয় (এসপিইউ) হল ভারতের গুজরাট রাজ্যের বল্লভ বিদ্যানগরের শহরের একটি রাজ্য সরকারি বিশ্ববিদ্যালয়। বিশ্ববিদ্যালয়ের নামকরণ ভারতের লৌহমানব বল্লভভাই পটেলের নামানুসারে করা হয়েছে। এটি ১৯৫৫ সালের অক্টোবর মাসে তৎকালীন বোম্বাই প্রদেশের আইনসভার একটি আইন দ্বারা প্রতিষ্ঠিত হয়েছিল এবং ইউজিসি কর্তৃক ১৯৬৮ সালের অক্টোবর মাসে ইউজিসি আইনের ২(এফ)-এর অধীনে স্বীকৃত হয়েছিল। তথ্যসূত্র  বিষয়শ্রেণী:গুজরাতের বিশ্ববিদ্যালয় বিষয়শ্রেণী:আনন্দ জেলায় শিক্ষা বিষয়শ্রেণী:১৯৫৫-এ বোম্বে রাজ্যে প্রতিষ্ঠিত বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান
মিজানুর রহমান আরিয়ান (জন্ম: ২৯ নভেম্বর, ১৯৯১) বাংলাদেশের একজন জনপ্রিয় চিত্রনাট্যকার এবং নাট্য নির্মাতা।ভালোবাসার গল্প বলা এক তরুণ - বাংলা ট্রিবিউন দর্শকদের কাছে তিনি রোমান্টিক নাটক নির্মাতা হিসেবে বেশ পরিচিত।  ব্যক্তিগত জীবন মিজানুর রহমান আরিয়ান কুমিল্লা জিলা স্কুল থেকে মাধ্যমিক এবং বীরশ্রেষ্ঠ নূর মোহাম্মদ পাবলিক কলেজ (সাবেক রাইফেলস পাবলিক স্কুল অ্যান্ড কলেজ) থেকে উচ্চ মাধ্যমিক পাশ করেন এরপর তিনি   টেক্সটাইল ইঞ্জিনিয়ারিং কলেজ থেকে টেক্সটাইল ইঞ্জিনিয়ারিং পাশ করেন। টেক্সটাইল ইঞ্জিনিয়ার নিয়ে পড়ালেখা শেষ করেও তিনি ঐ পেশায় না গিয়ে নাট্য নির্মাণ এবং রেস্টুরেন্ট ব্যবসাকে পেশা হিসেবে নিয়েছেন। তিনি মূলত ডিরেকশন শিখেছেন ইউটিউব দেখে দেখে। স্ক্রিপ্ট লেখাও তিনি ইন্টারনেট ঘেঁটে ঘেঁটে শিখেছেন তার পাশাপাশি কিছু বই।  কর্মজীবন মিজানুর রহমান আরিয়ান তার এই নাট্য পরিচালনার কর্মজীবন শুরু করেন "তুমি আমি সে" নাটকের মধ্য দিয়ে। এরপর থেকে তিনি অর্ধ শতাধিকেরও বেশি নাটক নির্মাণ করেন। তার বেশ কয়েকটি নাটক জনপ্রিয় এবং ব্যবসা সফল নাটক হিসেবে পরিচিতি লাভ করে। তার মধ্যে বড় ছেলে ও মিঃ এন্ড মিসেস বেশ সাড়া ফেলেছে। তিনি মূলত তার নাটকের মাধ্যমে ভালোবাসার প্রতিচ্ছবি এবং মধ্যবিত্ত পরিবারের অবস্থা ইত্যাদি দর্শকদের মাঝে তুলে ধরেন।  নাটকের তালিকা   তুমি আমারই  বড় ছেলে  রেশ  ব্যাচ ২৭  ব্যাচ ২৭ লাস্ট পেজ  গল্পগুলো আমাদের  ভালো থাকিস বাবা  সংসার  মিঃ এন্ড মিসেস্  প্রেম আমার  ফ্যান পেজ  তাই তোমাকে  কাপোল  ঠিকানা  সেই ছেলেটা  সেই মেয়েটা  অপেক্ষার শেষ দিনে  তুমি আমি সে  প্রেম তুমি  কথোপকথন  আমার গল্পে তুমি  এতোটা ভালবাসি  এখনো আমি  ইন এ রিলেশনশিপ  অ্যাংরি বার্ড  টুয়েন্টি ওয়ান টু এইট  উৎসর্গ  শুভরাত্রী (টিভি ধারাবাহিক)  হ্যালো শুনছেন   তাকে ভালোবাসা বলে  আমি একাই ১০০  ভিতরে বাহিরে  ফুল হাতা শার্ট  তথ্যসূত্র  বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:টেলিভিশন পরিচালক বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:বাংলাদেশী টেলিভিশন পরিচালক বিষয়শ্রেণী:বাংলাদেশী চিত্রনাট্যকার বিষয়শ্রেণী:কুমিল্লা জেলার ব্যক্তি
থাম্ব|কিলোবাইটের পরিমাণ নির্ণয়ে প্রযুক্তি কিলোবাইট () (প্রতীক: KB)Note that lowercase “k” is the proper unit symbol for the prefix kilo. Uppercase “K” is properly the unit symbol for the unit of thermodynamic temperature kelvin. Moreover, the rule of the International System of Units (the SI) is that when describing the magnitude of a measure, a space always separates the numeric value of a quantity and its unit symbol, e.g. “1 kB”. Nonetheless, it is exceedingly common within the computing industry when denoting binary capacity—particularly in marketing literature and product packaging—to use uppercase K and no space (1KB), although “1 KB” is not incorrect and is often considered more suitable in technical writing. হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণ-ক্ষমতার একক। আন্তর্জাতিক একক পদ্ধতিতে প্রেফিক্স কিলোর অর্থ ১০৩, সুতরাং ১ কিলোবাইট হয় ১০০০ বাইট। কিলোবাইট এককের প্রতীক হল KB বা kilobyte।  ঐতিহাসিকভাবে, শব্দটি কম্পিউটার বিজ্ঞান এবং তথ্য প্রযুক্তির কিছু ক্ষেত্রে ব্যবহৃত হয়েছে কিবিবাইট হিসেবে, অথবা ১০২৪ (২১০) বাইট অথবা ১০০০ (১০৩) বাইট।definition of kilobyte from Oxford Dictionaries Online . Askoxford.com. Retrieved on 2011-01-07.Kilobyte – Definition and More from the Free Merriam-Webster Dictionary. Merriam-webster.com (2010-08-13). Retrieved on 2011-01-07.Kilobyte | Define Kilobyte at Dictionary.com. Dictionary.reference.com (1995-09-29). Retrieved on 2011-01-07. পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ধারণক্ষমতার জন্য, এসডি কার্ড ইত্যাদি সব কার্ডের মানই কিলোবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।   তথ্যসূত্র   বিষয়শ্রেণী:তথ্য একক  en:Kilobyte
আর্থার কনিংহ্যাম (; ; জন্ম: ১৪ জুলাই, ১৮৬৩ - মৃত্যু: ১৩ জুন, ১৯৩৯) ভিক্টোরিয়ার এমেরাল্ড হিল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ সালে সংক্ষিপ্ত সময়ের জন্যে অস্ট্রেলিয়া দলের পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে ফাস্ট-মিডিয়াম বোলিং করতেন গাঢ়বর্ণের অধিকারী আর্থার কনিংহ্যাম।   প্রথম-শ্রেণীর ক্রিকেট  কুইন্সল্যান্ডের শুরুর দিকের প্রথম-শ্রেণীর সেঞ্চুরি করেছেন তিনি। এনএসডব্লিউ’র বিপক্ষে ১৫১ রানের মনোজ্ঞ ইনিংস খেলেছিলেন।  প্রথম-শ্রেণীর ক্রিকেটে স্বল্প অংশগ্রহণ থাকা স্বত্ত্বেও শেফিল্ড শিল্ডে অংশগ্রহণের পূর্বেই ছয়জন খেলোয়াড়ের অন্যতম হিসেবে অস্ট্রেলিয়ার পক্ষে টেস্ট ক্রিকেটে অংশগ্রহণ করার সুযোগ পেয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পান আর্থার কনিংহ্যাম। ১৮৯৪ সালে সফরকারী ইংরেজ দলের বিপক্ষে অ্যাশেজ সিরিজের প্রথম টেস্টে অংশ নেন। ২৯ ডিসেম্বর, ১৮৯৪ তারিখে মেলবোর্নে অনুষ্ঠিত টেস্টে অভিষেক ঘটে আর্থার কনিংহ্যামের। ইনিংসের প্রথম বলেই উইকেট লাভ করে সকলকে চমক দেখান ও স্মরণীয় করে রেখেছেন নিজেকে।Cricinfo এটি টেস্টের প্রথম বল ছিল। ২৯ ডিসেম্বর, ১৮৯৪ তারিখে মেলবোর্ন ক্রিকেট গ্রাউন্ডে সফরকারী ইংল্যান্ড দলের বিপক্ষে আর্চি ম্যাকলারেনকে হ্যারি ট্রটের কটে পরিণত করেছিলেন। প্রথম ইনিংসে ২/১৭ লাভ করলেও দ্বিতীয় ইনিংসে কোন উইকেটের সন্ধান পাননি আর্থার কনিংহ্যাম। এটি টেস্টের প্রথম বল ছিল।   বিতর্ক  রোমান ক্যাথলিক পাদ্রী ফ্রান্সিস ডেনিস ও’হারানের ব্যক্তিগত সচিব ছিলেন তার স্ত্রী কার্ডিনাল মোরান। ১৮৯৯ সালে তার সাথে যৌন নিপীড়নের অভিযোগ এনে ১৮৯৯ সালে বিবাহ-বিচ্ছেদের ন্যায় কেলেঙ্কারী ঘটান। তবে, বিচারকমণ্ডলী কনিংহ্যামের বিপক্ষে অবস্থান করে। এরপর সস্ত্রীক নিউজিল্যান্ডে অভিবাসিত হন। ১৯১২ সালে তার স্ত্রী নির্যাতনের অভিযোগে বিবাহ-বিচ্ছেদ ঘটায়।   ব্যক্তিগত জীবন  তার সন্তান স্যার আর্থার কনিংহ্যাম প্রথম বিশ্বযুদ্ধে এয়ার এইস এবং দ্বিতীয় বিশ্বযুদ্ধে এয়ার মার্শাল উপাধি লাভ করেন। কৌতুকপ্রবণ ব্যক্তি হিসেবে বেশ সুনাম ছিল তার। ১৮৯৩ সালে ব্ল্যাকপুলে প্রস্তুতিমূলক খেলায় মাঠের বাইরে উষ্ণতা লাভের জন্য খড় জমিয়ে আগুন জ্বালিয়েছিলেন। খেলোয়াড়ী জীবন থেকে অবসর নেয়ার পর বেশ দূরবস্থায় নিপতিত হন। প্রতারণার দায়ে হাজতবাস করতে বাধ্য হন ও পাগলা গারদে দেহাবসান ঘটে তার।  ১৩ জুন, ১৯৩৯ তারিখে ৭৬ বছর বয়সে নিউ সাউথ ওয়েলসের গ্ল্যাডেসভিল এলাকায় আর্থার কনিংহ্যামের দেহাবসান ঘটে। এরপর তাকে রুকউড সমাধিক্ষেত্রে সমাহিত করা হয়।   তথ্যসূত্র    আরও দেখুন   উইলিয়াম ব্রুস  টম ম্যাককিবিন  অ্যাশেজ সিরিজের তালিকা  নিউ সাউথ ওয়েলস ক্রিকেট দল  অস্ট্রেলীয় টেস্ট ক্রিকেটারদের তালিকা  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা   বহিঃসংযোগ        বিষয়শ্রেণী:১৮৬৩-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:অস্ট্রেলীয় প্রতারক বিষয়শ্রেণী:মানসিক হাসপাতালে মৃত্যু বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি
__NOTOC__ ১৭৫২ গ্রেগরীয় বর্ষপঞ্জীর একটি অধিবর্ষ। এই বছরে ব্রিটিশ সাম্রাজ্য জুলীয় বর্ষপঞ্জির ব্যবহার ত্যাগ করে এবং গ্রেগরীয় বর্ষপঞ্জি গ্রহণ করে; এর ফলে সেপ্টেম্বর মাসের তারিখ গণনায় ০৩ তারিখের পর ১৩ তারিখ গণনা করা হয়েছিল; যার ফলে এই বছরটি ৩৫৫ দিনে সম্পন্ন হয়, এবং ব্রিটিশ সাম্রাজ্যে এরকম বছর এটিই।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর   সেপ্টেম্বর ১৪ - ব্রিটিশ সাম্রাজ্য, অর্থাৎ যুক্তরাজ্য ও তার উপনিবেশ (মুলত উত্তর আমেরিকাতে) গ্রেগরীয় বর্ষপঞ্জি গ্রহণ করা হয়। ফলে ১১ দিন এগিয়ে নিতে হয়। অর্থাৎ সেপ্টেম্বর ২ এর পরের দিন হয় সেপ্টেম্বর ১৪।   অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৭৫২  nv:1751 – 1800
সিলেটি নাগরীঅফিসিয়াল ইউনিকোড কনসোর্টিয়াম কোড চার্ট (PDF)    0  1  2  3  4  5  6  7  8  9  A  B  C  D  E  F U+A80x ꠀ ꠁ ꠂ ꠃ ꠄ ꠅ ꠆ ꠇ ꠈ ꠉ ꠊ ꠋ ꠌ ꠍ ꠎ ꠏ U+A81x ꠐ ꠑ ꠒ ꠓ ꠔ ꠕ ꠖ ꠗ ꠘ ꠙ ꠚ ꠛ ꠜ ꠝ ꠞ ꠟ U+A82x ꠠ ꠡ ꠢ ꠣ ꠤ ꠥ ꠦ ꠧ ꠨ ꠩ ꠪ ꠫       টীকা ১.ইউনিকোড সংস্করণ ১০.০ অনুসারে ২.ধূসর এলাকা অনির্ধারিত জায়গা ইঙ্গিত করে।সিলেটি
ফিজি প্যারোটফিঞ্চ, দ্বিপদ নাম ইরাইথ্রুরা পিয়ালী হচ্ছে এস্ট্রিল্ডিড ফিঞ্চের একটি প্রজাতি যারা ফিজির এন্ডেমিক পাখি। আগে একে লাল মাথা প্যারোটফিঞ্চের উপপ্রজাতি ভাবা হতো। এটি ছোট আকৃতির পাখি। গায়ের পালক সবুজ, মাথা এবং লেজের পালক লাল। এদের চঞ্চু গাঢ় ধূসর। এদেরকে জঙ্গলে এবং মুক্তস্থানে দেখতে পাওয়া যায়।   শ্রেণীবিন্যাস  এদের গণ নাম ইরাইথ্রুরা এসেছে প্রাচীন গ্রিক শব্দ ইরাইথ্রস (লাল) এবং অওরা(লেজ) থেকে। প্রথমদিকের ইংরেজি লেখায় এদেরকে ফিজিয়ান ফায়ার-টেল নামে উল্লেখ করা হতো।   বর্ণনা  এরা ছোট আকারের ফিঞ্চ পাখি, লম্বায় । প্রাপ্ত বয়স্ক পাখির শরীর এবং ডানা উজ্জ্বল সবুজ, মাথা ও লেজ লাল। এরা দ্রুত উড়তে পারে। এরা উচ্চস্বরে ডাকে।   বাসস্থান  এরা ফিজির এন্ডেমিক পাখি। ফিজির চারটি বৃহত্তম দ্বীপে এবং পশ্চিমের ক্ষুদ্র দ্বীপে এদের দেখতে পাওয়া যায়।   তথ্যসূত্র    বহিঃসংযোগ   বিষয়শ্রেণী:ফিজির স্থানীয় পাখি বিষয়শ্রেণী:১৮৫২-এ বর্ণিত পাখি
ধুলখোলা বাংলাদেশের বরিশাল জেলার অন্তর্গত হিজলা উপজেলার একটি ইউনিয়ন।   আয়তন  ধুলখোলা ইউনিয়নের আয়তন ৯,৮৮০ একর।   প্রশাসনিক কাঠামো  ধুলখোলা ইউনিয়ন হিজলা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হিজলা থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ধুলখোলা ইউনিয়নের মোট জনসংখ্যা ১৩,৩৯৯ জন। এর মধ্যে পুরুষ ৬,৯২৮ জন এবং মহিলা ৬,৪৭১ জন। মোট পরিবার ৩,২৬১টি।   শিক্ষা  ২০১১ সালের আদমশুমারি অনুযায়ী ধুলখোলা ইউনিয়নের সাক্ষরতার হার ৪৩.৫%।   আরও দেখুন   হিজলা উপজেলা  হিজলা থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:হিজলা উপজেলার ইউনিয়ন
আলেহান্দ্রো গোন্সালেস ইনিয়ার্‌রিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার পুরস্কার পেয়েছিলেন।  ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল ডেথ ত্রয়ী খ্যাত তিনটি চলচ্চিত্র আমোরেস পেররোস (২০০০), ২১ গ্রাম্‌স (২০০৩), ও বাবেল (২০০৬), এবং বিউতিফুল (২০১০), বার্ডম্যান বা (দ্য আনেক্সপেক্টেড ভার্চু অব ইগনোরেন্স) ও দ্য রেভেন্যান্ট। তার শেষ তিনটি ছবিই বিপুল সফলতা অর্জন করেছে। বার্ডম্যান চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর দ্য রেভেন্যান্ট চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।  মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।   চলচ্চিত্রের তালিকা   পূর্ণদৈর্ঘ্য   বছর চলচ্চিত্রের শিরোনাম পরিচালক প্রযোজক চিত্রনাট্যকার সম্পাদক টীকা ২০০০  আমোরেস পেররোস           ২০০৩  ২১ গ্রাম্‌স           ২০০৬  বাবেল          বিজয়ী: গোল্ডেন গ্লোব পুরস্কার (সেরা চলচ্চিত্র - নাট্য) ২০১০  বিউতিফুল          মনোনীত: গোল্ডেন গ্লোব পুরস্কার (সেরা বিদেশী ভাষার চলচ্চিত্র) ২০১৪  বার্ডম্যান বা (দ্য আনেক্সপেক্টেড ভার্চু অফ ইগনোরেন্স)          বিজয়ী: শ্রেষ্ঠ চলচ্চিত্রের জন্য একাডেমি পুরস্কার  বিজয়ী: শ্রেষ্ঠ পরিচালনার জন্য একাডেমি পুরস্কার  বিজয়ী: শ্রেষ্ঠ মৌলিক চিত্রনাট্যের জন্য একাডেমি পুরস্কার ২০১৫  দ্য রেভেন্যান্ট          বিজয়ী: শ্রেষ্ঠ পরিচালনার জন্য একাডেমি পুরস্কার   স্বল্পদৈর্ঘ্য   ডেট্রাস ডেল দিনেরো (১৯৯৫) (টিভি)  এল তিমব্রে (১৯৯৬)  পাওডার কেগ (২০০১)  ১১'০৯০১ সেপ্টেম্বর ১১ (২০০২) (মেক্সিকো সেগমেন্ট)  চাকুন সন সিনেমা (২০০৭) (সেগমেন্ট "আন্না")  নারান জা (ওয়ান অ্যাক্ট অরেঞ্জ ডান্স) (২০১২)Naran Ja   পুরস্কার    তথ্যসূত্র    বহিঃসংযোগ   Alejandro González Iñarritu at Biosstars International    Moving Pictures Magazine interview  Guardian interview, discussing Amores Perros  বিষয়শ্রেণী:১৯৬৩-এ জন্ম বিষয়শ্রেণী:মেক্সিকীয় চলচ্চিত্র পরিচালক বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:স্পেনীয় ভাষার চলচ্চিত্র পরিচালক বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:মেক্সিকীয় চলচ্চিত্র প্রযোজক বিষয়শ্রেণী:মেক্সিকীয় চিত্রনাট্য লেখক বিষয়শ্রেণী:স্পেনীয় বংশোদ্ভূত মেক্সিকান ব্যক্তি বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
গ্র্যান্ড ফ্লিট বলতে প্রথম বিশ্বযুদ্ধে ব্যবহৃত ব্রিটিশ রয়েল নেভির প্রধান নৌবহরটিকে বোঝানো হয়ে থাকে।   ইতিহাস  ১৯১৪ সালে ব্রিটিশ নৌ বাহিনীর ব্রিটিশ আটলান্টিক নৌ বহরকে হোম ফ্লিট নামক নৌ বহরের সাথে সংযুক্ত করে ৩৫-৪০টি প্রধান যুদ্ধ জাহাজের সমন্বয়ে গ্র্যান্ড ফ্লিট গঠিত হয়। শুরুতে এই নৌ বহরের নেতৃত্বে ছিলেন অ্যাডমিরাল স্যার জন জেলিকো। পরে অপর অ্যাডমিরাল স্যার ডেভিড বিটি গ্র্যান্ড ফ্লিটের অধিনায়ক হিসেবে নিযুক্ত হন। প্রথম বিশ্বযুদ্ধের অসম্পূর্ণ জাটল্যান্ড যুদ্ধ ছিল গ্র্যান্ড ফ্লিটের অংশ নেয়া একমাত্র নৌ যুদ্ধ।  প্রথম বিশ্বযুদ্ধের পর্দা অবনমনের পর গ্র্যান্ড ফ্লিটকে ভেঙ্গে দেয়া হয় এবং এর উপাদান সমূহ ব্যবহার করে অন্যান্য আটলান্টিক নৌ বহরের শক্তি বৃদ্ধি করা হয়।   যুদ্ধের ক্রম  যুদ্ধ চলাকালে গ্র্যান্ড ফ্লিটের সম্পূর্ণ শক্তি কখনওই প্রয়োগ করা হয়নি। বহরটির অনেক জাহাজকেই যুদ্ধে একত্রে অংশ নেয়া থেকে বিভিন্ন কারণে বিরত রাখা হয়েছিল; যেমন একটি কারণ হচ্ছে সময় অনুযায়ী বিভিন্ন জাহাজকে রক্ষণাবেক্ষণের জন্য বিরত রাখা হত। অপর দিকে নৌ বহরটির শক্তি ও জাহাজের সংখ্যাও স্থির ছিলনা কেননা যুদ্ধে অংশ নিয়ে কিছু নৌযান ধ্বংসপ্রাপ্ত হত ও সেগুলোর বদলে নতুন জাহাজ নির্মাণ করে বহরে যোগ করা হত। তবে সময়ের সাথে নৌ বহরটির বিস্তার বৃদ্ধি পাচ্ছিল কেননা ব্রিটিশ নৌ বাহিনী জার্মান নৌ বাহিনীর ক্রমবর্ধমান শক্তির সাথে তাল মিলিয়ে চলছিল।   বহিঃসংযোগ   দ্যা গ্র্যান্ড ফ্লিট  ব্রিটিশ নৌ বাহিনীর ইতিহাস  বিষয়শ্রেণী:প্রথম বিশ্বযুদ্ধের নৌবহর
২০২১ ইসলামিক সলিডারিটি গেমসে ফুটবল হল একটি ফুটবল প্রতিযোগিতা যা ৮-১৬ আগস্ট ২০২২ এর মধ্যে কোনিয়া মেট্রোপলিটন মিউনিসিপ্যালিটি স্টেডিয়াম এবং তুরস্কের কোনিয়ার কারাতে মেহমেত ওটকুট ফুটবল মাঠে অনুষ্ঠিত হবে। টুর্নামেন্টের প্রাথমিক এবং চূড়ান্ত প্রতিযোগিতায় অংশগ্রহণকারী সমস্ত খেলোয়াড়দের ১ জানুয়ারি ১৯৯৮ (অনূর্ধ্ব-২৩) বা তার পরে জন্মগ্রহণ করতে হবে। যাইহোক, তিনজন পর্যন্ত পুরুষ ক্রীড়াবিদ যারা এই বয়সসীমা পূরণ করে না তারাও চূড়ান্ত প্রতিযোগিতার জন্য ক্রীড়াবিদদের অফিসিয়াল তালিকায় অন্তর্ভুক্ত হতে পারে। সর্বোচ্চ ৮টি দল প্রতিদ্বন্দ্বিতা করবে। দলগুলোকে ২টি গ্রুপে ভাগ করা হবে এবং প্রতিটি গ্রুপে ৪টি করে দল থাকবে।   অংশগ্রহণকারী দলগুলো   আটটি দল অংশ নেয়। সব দলই অনূর্ধ্ব-২৩।   পুরুষ  কনফেডারেশনদেশসিএএফ (আফ্রিকা)এএফসি (এশিয়া)উয়েফা (ইউরোপ)    ভেন্যু   শহরভেন্যুক্ষমতাকোনিয়াকোনিয়া মেট্রোপলিটন পৌরসভা স্টেডিয়াম৪২,০০০সেলজুক বিশ্ববিদ্যালয় ১৫ জুলাই স্টেডিয়াম৫,০০০জুমহুরিয়েত স্টেডিয়াম১,৫০০   স্কোয়াডস   গ্রুপ পর্ব গ্রুপ এ   গ্রুপ বি  নক্আউট পর্ব  সেমিফাইনাল  ব্রোঞ্জ পদক ম্যাচ  স্বর্ণপদক ম্যাচ  চূড়ান্ত অবস্থান  তথ্যসূত্র  বিষয়শ্রেণী:ইসলামিক সলিডারিটি গেমস ২০২১ বিষয়শ্রেণী:ইসলামিক সলিডারিটি গেমসে ফুটবল বিষয়শ্রেণী:২০২২-এ ফুটবল বিষয়শ্রেণী:২০২২-এ এশীয় ফুটবল বিষয়শ্রেণী:২০২২-এ আফ্রিকান ফুটবল বিষয়শ্রেণী:২০২২-এ ইউরোপীয় ফুটবল বিষয়শ্রেণী:তুরস্কে আয়োজিত আন্তর্জাতিক ফুটবল প্রতিযোগিতা
শবনম নাসিমি (    ) (জন্ম: ১৬ ফেব্রুয়ারি ১৯৯১) হলেন একজন ব্রিটিশ-আফগান সমাজকর্মী এবং রাজনৈতিক ভাষ্যকার। তিনি কনজারভেটিভ ফ্রেন্ডস অফ আফগানিস্তান নামে একটি প্রভাবশালী গোষ্ঠীর নির্বাহী পরিচালক। দলটি  যুক্তরাজ্যে আফগানিস্তানের বোধ ও সমর্থন প্রচার করার জন্য কাজ করে থাকে।   প্রাথমিক জীবন এবং শিক্ষা  ১৯৯৯ সালে তালিবান সরকার থেকে পালিয়ে এসে নাসিমির পরিবার আফগানিস্তান হতে যুক্তরাজ্যে পাড়ি জমিয়েছিল। পারিবারিকভাবেই তিনি উচ্চ শিক্ষার সুযোগ পেয়েছিলেন। তাঁর বাবা নুরলহক নাসিমি প্রাক্তন সোভিয়েত ইউনিয়নে আইন বিষয়ে পিএইচডি অর্জন করেছিলেন এবং তাঁর মা মাহবুবা আইনশাস্ত্রে স্নাতকোত্তর শেষ করেছিলেন। তিনি তাঁর বাবা-মায়ের চার সন্তানের মধ্যে একজন। তাঁর অন্যান্য ভাইবোনেদের সকলেই কেমব্রিজ বিশ্ববিদ্যালয় এবং কিংস কলেজ লন্ডন সহ যুক্তরাজ্যের কয়েকটি নামিদামী বিশ্ববিদ্যালয়ে পড়াশোনা করেছেন বা করছেন।   পুরস্কার ও সম্মাননা  ২০১২ সালে শবনম নাসিমি বিবিসির ১০০ জন বাছাইকৃত নারীদের একজন হিসাবে মনোনীত ও তালিকাভুক্ত হয়েছিলেন।   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী সক্রিয়কর্মী বিষয়শ্রেণী:রক্ষণশীল দল (যুক্তরাজ্য) এর ব্যক্তি বিষয়শ্রেণী:বিবিসি ১০০ নারী বিষয়শ্রেণী:জীবিত ব্যক্তির জীবনীমূলক নিবন্ধ বিষয়শ্রেণী:আফগান বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ নারী সক্রিয়কর্মী